**Патување до Месечината** (француски: *Le voyage dans la lune*) - француски филм од 1902 година, во режија на Жорж Мелјес. Овдаховен од повеќе разни извори, вклучувајќи го романите „*Од Земјата до Месечината*" и „*Околу Месечината*" на Жил Верн, филмот прикажува една група на астрономи кои патуваат до Месечината во топовско-придвижена капсула, ја истражуваат површината на Месечината, бегаат од подземна група на Селенити (месечевите жители), и се враќаат на Земјата со еден заробен Селенит. Филмот прикажува ансамблен состав на глумци на француски театарски изведувачи, предводени од самиот Мелјес во главната улога на Професор Барбенфуиљи, и е снимен во изобилен театарски стил поради што Мелјес станал познат.

Филмот бил меѓународно познат успех на неговото објавување, и бил опширно пиратиран од останатите студија, особено во Соединетите Држави. Неговата невообичаена должина, раскошните продукциски вредности, иновативните посебни ефекти, и нагласокот на раскажувањето биле значително влијателни на останатите филмаџии и после сè на развојот на наративниот филм како целина.

„Патување до Месечината" бил именуван за еден од 100те најдобри филмови на 20 век од страна на „*The Village Voice*", рангиран како 84ти. Филмот останува како најпознат од стотиците филмови направени од Мелјес, и моментот во кој капсулата слетува на окото на Месечината останува еден од најиконските и постојано наведени слики во историјата на киното. Тој е широко сметан како најраниот пример на жанрот научна фантастика и, поопшто, како еден од највлијателните филмови во историјата на киното.

Приказна
--------

Иконската слика на Човекот на Месечината
На средба на Астрономскиот клуб, неговиот претседател, Професор Барбенфуиљи, предложува експедиција на Месечината. Откако изразуваат одредено одбивање, пет други храбри астрономи-Нострадамус, Алкофриба, Омега, Микромега, и Парафарагараму-се согласуваат на планот. Тие прават вселенска капсула во облик на куршум, и огромен топ за да ја исфрлат кон вселената. Астрономите тргнуваат и нивната капсула е истрелана од топот со помош на "морепловци", повеќето од кои се глумени од група на млади жени во морнарски облеки. Човекот на Месечината ја гледа капсулата како што се приближува, и го погодува во окото.

Слетувајќи безбедно на Месечината, астрономите излегуваат од капсулата без потреба од вселенски костуми и ја гледаат Земјата како изгрева во далечината. Изморени од нивното патување, тие ги одмотуваат нивните ќебиња и заспиваат. Како што спијат, една комета поминува, Големата Кола се појавува со човечки лица како ѕиркаат од секоја ѕвезда, стариот Сатурн се навалува на прозорецот во неговата прстенеста планета, и Феба, божицата на Месечината, се појавува седната во полумесечинска лулашка. Феба предизвикува паѓање на снег кој ги буди астрономите, и тие бараат засолниште во пештера каде тие откриваат огрномни печурки. Еден астроном го отвора неговиот чадор; чадорот брзо фаќа корен и сам се претвора во огромна печурка.

Тогаш, Селенит (инсектоиден вонземски жител на Месечината, именуван според една од грчките месечеви божици, Селена), се појавува, но е лесно убиен од еден астроном, како што суштеството експлодира тие се удрени од силата. Повеќе Селенити се појавуваат и станува сè повеќе тешко за астрономите да ги уништат како што се опколени. Селенитите ги заробуваат астрономите и ги носат во палатата на нивниот крал. Еден астроном го крева селенитскиот крал од неговите престол и го фрла на земја, предизвикуваќи го да експлодира.

Астрономите трчаат назад кон нивната капсула и постојано ги маваат гонителите-Селенити, и петмина влегуваат. Шестиот астроном, самиот Барбенфуиљи, користи јаже да ја преврти капсулата преку еден дол на Месечината и кон вселената. Еден Селенит пробува да ја фати капсулата во последен миг. Астрономот, капсулата, и Селенитот паѓаат низ вселената и слетуваат во еден океан на Земјата, каде тие се спасени од еден брод и се влечени на брегот. Последниот дел (го нема на некои испечатени слики на филмската лента) прикажува славеничка парада во чест на враќањето на патниците, вклучувајќи и покажување на фатениор Селенит и разоткривање на споменик-статуа која го носи мотото „Labor omnia vincit".

Белешки
-------

1. ↑  Вистинските имиња земени од авторизираниот каталошки опис на филмот кој бил на англиски јазик: види кај Méliès 2011a, стр. 227–29 harvnb error: no target: CITEREFMéliès2011a (help).
2. ↑  Барбенфуиљи на француски значи "Исплеткана-Брада." Името веројатно го исмева Претседателот Импе Барбикан, јунакот на книгата „Од Земјата до Месечината" на Жил Верн; Мелјес претходно го имал користено името во различен контекст во 1891 година, за сценскиот магичен чин Le „Décapité Recalcitrant".
3. ↑  Името на наводниот пророк.
4. ↑  Алкофриба бил псевдоним на Франсоа Рабле.
5. ↑  Името на вселенскиот патник од волтеровата приказна со истото име.
6. ↑  Сликата е визуелна параномазија: фразата "dans l'œil", буквално "во окото," е францускиот пандан на англискиот збор "bullseye" (буквално: биково око).
7. ↑   "Labor omnia vincit" на латински значи "Работата освојува се".

Наводи
------

1. ↑  Hammond, Paul (1974), *Marvellous Méliès*, Лондон: Gordon Fraser, стр. 141, ISBN 0-900406-38-0
2. 1 2 3  Пресметките на брзината на сликите користејќи ја следната формула: 845 стапки / ((*бр.* слики/с \* 60 секунди) / 16 слики на 30 cm) = *x*. Види Elkins, David E. (2013), „Tables & Formulas: Feet Per Minute for 35 mm, 4-perf Format", *The Camera Assistant Manual Web Site* (companion site for *The Camera Assistant's Manual* [Burlington, MA: Focal Press, 2013]), Посетено на 22 март 2020.
3. ↑  Village Voice Critics' Poll (2001), „100 Best Films", *filmsite.org*, American Movie Classics, Архивирано од изворникот на 13 јуни 2016, Посетено на 22 март 2020
4. ↑  Rosen 1987, стр. 748 harvnb error: no target: CITEREFRosen1987 (help)
5. ↑  *Essai de reconstitution*, стр. 111 harvnb error: no target: CITEREFEssai\_de\_reconstitution (help)
6. ↑  Kessler 2011, стр. 123 harvnb error: no target: CITEREFKessler2011 (help)
7. ↑  Frazer 1979, стр. 98 harvnb error: no target: CITEREFFrazer1979 (help)